Eventyret

Eventyret (svensk: ) er en svensk filmkomedie fra 1936 regissert av Per-Axel Branner. Manuset ble skrevet av Carlo Keil-Moller. Som litterært forelegg hadde han Gaston Arman de Caillavets, Robert de Flers' og Étienne Reys komiske skuespill, La belle aventure, som ble uroppført på Théâtre du Vaudeville i Paris 23. desember 1913 og som hadde svensk premiere på Dramatiska Teatern i Stockholm 25. februar 1915. Stykket har tidligere blitt filmatisert under tittelen Hans bryllupsnat av Mauritz Stiller i 1915.

Innspillingsfakta 
Filmen ble spilt inn 10. juni – 21. juli 1936 i Filmstaden i Råsunda med eksteriører fra Höstsol i Täby.

Handling 
Heléne von Bohren er brordatteren til den kjente vitenskapsmannen, greve Knut Lagerkrona. Hun har bodd i hans hjem hans etter at hennes foreldre døde. Heléne skal gifte seg med den unge juristen Sebastian Lavenius, som er ansatt på Patentverket. Hun hadde heller villet ha sitt ungdomssvermeri, Karl Henrik Lagercrona. Han er Knut Lagerkronas sønn og arbeider ved Sveriges legasjon i Paris. Heléne har imidlertid ikke hørt fra ham på lang tid. Hun har bøyd seg for grevinne Lagercronas påtrykk og tatt mannen ved Patentverket istedet. 

I Paris leser Karl Henrik om det forestående bryllupet. Hans kjærlighet til Heléne flammer opp på nytt. Karl Henrik har skrevet brev til henne, som er ubesvart. Karl Henrik aner ikke at det er hans intrigerende mor, grevinne Lagercrona, som har tatt disse brevene, for hun vil at han skal gifte seg med noen som kan gynne hans diplomatiske karriere.

Karl Henrik reiser med fly hjem til Sverige og ankommer diskret rett før bryllupet. Han tar seg usett inn i Helénes rom og de to oppdager at de gamle følelsene fremdeles er intakt.

Når den vordende ektemannen irriterer Heléne overvettes mye, drar hun til sin farmor, enkefru von Bohren, på Lyckhamra. Hun møter Heléne på jernbanestasjonen og tror at det er Karl Henrik som er brudgommen. Farmoren har rustet opp brudegemakket på godset hvor Heléne tilbringer natten i bryllupssengen, mens Karl Henrik sover utenfor på en sofa i salongen. Når von Bohren oppdager Karl Henrik sovende på sofaen, steller hun til med en scene, som tvinger Karl Henrik inn i gemakket til den alt mer villige Heléne.

Sebastian og Lagercronas kommer til Lyckhamra. Han innfinner seg med at Heléne ikke vil ha ham. Grev Lagercrona går med på at brordatteren og Karl Henrik får gifte seg med hverandre. Hans intrigerende hustru drar derfra i sinne. Farmor kommer med sluttreplikken: «Ja, gudskjelov at det ble en lykkelig slutt på dette eventyret».

Rolleliste (i utvalg) 

Karin Swanström - Farmor, enkefru von Boren på Lyckhamra 
Tutta Rolf - Helene von Boren, hennes sønnedatter
Elsa Carlsson - Grevinne Lagercrona 
Olof Winnerstrand - Greve Knut Lagercrona, hennes mann, Helenes morbror 
Sture Lagerwall - Sebastian Lavenius, amanuensis på Patentverket 
Håkan Westergren - Karl Henrik Lagercrona, greveparet Lagercronas sønn, attaché ved legasjonen i Paris 
Frida Winnerstrand - Friherrinne von Ackerman 
Irma Christenson - Daisy, hennes datter 
Elsa Ebbesen-Thornblad - Tilda, enkefru von Borens husholderske 
Anna-Stina Wåglund - Helenes sydame 
Hjördis Petterson - Den fire ganger omgiftede fruen 
Carl Ström - Lönnvall, generaldirektør 
Carl Winsberg - Lundberg, enkefru von Borens gartner 
John Westin - Karlsson, tjener hos Lagercrona 
Olav Riégo - Presten

Kilder 
Äventyret (1936) i Svensk Filmdatabas

Eksterne lenker 

Svenskspråklige filmer
Svenske filmkomedier
Filmer fra 1936